**OPĆINA KLENOVNIIK** iz Klenovnika, Klenovnik 8, OIB: **80034270503,** koju zastupa općinski načelnik Mladen Blaško (u daljnjem tekstu: Naručitelj)

i

**naziv,** ulica i kućni broj, poštanski broj mjesto, OIB: \_\_\_\_\_\_\_\_\_, koju zastupa direktor \_\_\_\_\_\_\_\_ (u daljnjem tekstu: Izvoditelj)

Zaključili su dana \_\_\_\_\_\_ 2019.

**UGOVOR**

 o izvođenju radova

**PREDMET UGOVORA**

**Članak 1.**

Naručitelj povjerava i ustupa, a izvoditelj preuzima obvezu izvođenja radova na izvanrednom održavanju nerazvrstane ceste prema groblju u Klenovniku. Radovi će se izvoditi sukladno troškovniku radova koji je sastavni dio ovog ugovora, u skladu sa svom dokumentacijom o jednostavnoj nabavi i u skladu uz primjenu tehničkih propisa, normativa i standarda koji vrijede za tu vrstu radova.

**POČETAK I ZAVRŠETAK RADOVA**

**Članak 2.**

Izvoditelj se obvezuje, da će s radovima započeti odmah po uvođenju u posao od strane investitora i završiti ih najkasnije u roku od 6 mjeseci dana uvođenja u posao. Uvođenjem u posao otvara se građevinski dnevnik. Odabrani ponuditelj je dužan za vrijeme izvođenja radova voditi građevinsku knjigu i građevinski dnevnik sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera ("Narodne novine“, broj 111/14, 107/15, 20/17).

## Članak 3.

Ako za vrijeme građenja naručitelj radova objektivno utvrdi ili se pojavi opasnost da radovi neće biti završeni u roku, izvoditelj se obvezuje da će poduzeti sve potrebne mjere za održavanje ugovornog roka (povećanje broja radnika, opreme, mehanizacije i sl.).

Ako se i pokraj poduzetih mjera iz prethodnog stavka radovi ne budu odvijali prema utvrđenoj dinamici, naručitelj može raskinuti ugovor i izvođenje radova povjeriti drugom izvoditelju, a na teret izvoditelja iz ovog ugovora.

### CIJENA RADOVA I NAČIN PLAĆANJA

**Članak 4.**

Ukupna vrijednost radova iz članka 1. ovog Ugovora iznosi: \_\_\_\_\_\_kuna s uključenim PDV-om, slovima: \_\_\_\_\_\_\_\_\_\_ kune i \_\_\_\_\_\_\_\_ lipa.

**Članak 5.**

Ugovorenu cijenu iz članka 4. ovog Ugovora naručitelj sa obvezuje platiti temeljem privremene i okončane situacije u roku od 60 dana.

**JAMSTVA**

***JAMSTVO ZA UREDNO ISPUNJENJE UGOVORA***

**Članak 6.**

Odabrani ponuditelj je dužan u roku od deset (10) dana od dana potpisa ugovora obje ugovorne strane, naručitelju predati jamstvo za uredno ispunjenje Ugovora u vrijednosti 10% (deset posto) na iznos ugovorenih radova sa porezom na dodanu vrijednost, u obliku zadužnice ili bjanko zadužnice uz osobno jamstvo odgovorne osobe ponuditelja (jamac platac) koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12 i 82/17) ili Pravilnikom o obliku i sadržaju zadužnice (NN 115/12 i 82/17), bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima (NN 35/05, 41/08, 125/11, 78/15).

Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku.

U slučaju produljenja roka izvođenja radova ponuditelj je dužan produljiti trajanje jamstva za uredno ispunjenje ugovora za slučaj povrede ugovornih obveza na razdoblje produljenog trajanja izvođenja radova.

Ako jamstvo za uredno izvršenje ugovora ne bude naplaćeno, naručitelj će ga vratiti odabranom ponuditelju nakon isteka ugovora.

***JAMSTVO ZA UKLANJANJE NEDOSTATAKA U JAMSTVENOM ROKU***

**Članak 7.**

Odabrani ponuditelj je dužan na dan izvršenja primopredaje radova Naručitelju uručiti jamstvo za otklanjanje nedostataka u jamstvenom roku, u vrijednosti 10% (deset posto) na iznos izvršenih radova sa porezom na dodanu vrijednost u obliku zadužnice ili bjanko zadužnice uz osobno jamstvo odgovorne osobe ponuditelja (jamac platac) koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12 i 82/17) ili Pravilnikom o obliku i sadržaju zadužnice (NN 115/12 i 82/17), bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima (NN 35/05, 41/08, 125/11, 78/15).

Minimalni jamstveni rok za kvalitetu izvedenih radova iznosi 24 mjeseca, računajući od dana uredno izvršene primopredaje radova i potpisa primopredajnog zapisnika.

Razdoblje odgovornosti za nedostatke na ugrađenoj opremi, uređajima i industrijskim proizvodima odgovara razdoblju navedenom od strane njihovih proizvođača, s time da će odabrani ponuditelj predati Naručitelju sve garancije opreme, uređaja i industrijskih proizvoda, ukoliko je primjenjivo.

Jamstvom za otklanjanje nedostataka u jamstvenom roku, odabrani ponuditelj će jamčiti da su izvedeni radovi u vrijeme primopredaje u skladu s ugovorom, pripadajućom projektnom i tehničkom dokumentacijom, propisima i pravilima struke te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu ugovorom.

Nekorišteno jamstvo će, po isteku jamstvenog roka, Naručitelj bez odgode, vratiti Izvoditelju.

**OSTALE ODREDBE**

**Članak 8.**

Ugovorne strane nastojat će eventualne sporove po ovom ugovoru prvenstveno riješiti sporazumno, a ako to neće biti moguće, spor će se iznijeti pred Trgovački sud u Varaždinu.

**Članak 9.**

Ugovorne strane su suglasne, da se za sve što nije definirano ovim ugovorom primjenjuju Posebne uzance o građenju.

**Članak 10.**

Ovaj ugovor sastavljen je u 4 (četiri) istovjetna primjerka od kojih svaka ugovorna strana zadržava po 2 (dva) primjerka.

### KLASA: 404-01/19-01/11

**URBROJ:** 2186/015-19-02

### U Klenovniku, 23. srpanj 2019. godine

 **NARUČITELJ:** **IZVODITELJ:**

 OPĆINA Klenovnik \_\_\_\_\_\_\_\_\_\_\_\_\_\_\_\_\_\_\_\_\_

 Općinski načelnik direktor:

 Mladen Blaško \_\_\_\_\_\_\_\_\_\_\_\_\_\_\_